CELEX: 62016CN0678
Language: hu
Date: 2016-12-29 00:00:00
Title: C-678/16. P. sz. ügy: A Törvényszék (kilencedik tanács) T-407/15. sz., Monster Energy Company kontra az Európai Unió Szellemi Tulajdoni Hivatala (EUIPO) ügyben 2016. október 20-án hozott ítélete ellen a Monster Energy Company által 2016. december 29-én benyújtott fellebbezés

8.5.2017   
            
            
               HU
            
            
               Az Európai Unió Hivatalos Lapja
            
            
               C 144/17
            
         A Törvényszék (kilencedik tanács) T-407/15. sz., Monster Energy Company kontra az Európai Unió Szellemi Tulajdoni Hivatala (EUIPO) ügyben 2016. október 20-án hozott ítélete ellen a Monster Energy Company által 2016. december 29-én benyújtott fellebbezés
   (C-678/16. P. sz. ügy)
   (2017/C 144/22)
   Az eljárás nyelve: angol
   
      Felek
   
   
      Fellebbező: Monster Energy Company (képviselő: P. Brownlow solicitor)
   
      A másik fél az eljárásban: az Európai Unió Szellemi Tulajdoni Hivatala (EUIPO)
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék által 2016. október 20-án a T-407/15. sz. ügyben hozott ítéletet;
            
         
               —
            
            
               helyezze hatályon kívül a fellebbezési tanács által 2015. május 4-én az R 1028/2014-5. sz. ügyben hozott határozatot;
            
         
               —
            
            
               helyezze hatályon kívül a felszólalási tanács által 2014. február 21-én az 2 178 567. sz. felszólalás tárgyában hozott határozatot;
            
         
               —
            
            
               utasítsa el a felszólalás tárgyát képező védjegynek a 29., 30. és 33. osztályba tartozó áruk vonatkozásában való lajstromozását;
            
         
               —
            
            
               az Európai Unió Szellemi Tulajdoni Hivatalát kötelezze saját költségei, valamint a fellebbező költségeinek megfizetésére.
            
         
      Jogalapok és fontosabb érvek
   
   A Törvényszék helytelenül alkalmazta az európai uniós védjegyről szóló rendelet (1) 8. cikke (1) bekezdésének b) pontját az összetett védjegy domináns és/vagy megkülönböztető elemeinek értékelésére és az azoknak tulajdonítandó súlyra vonatkozó megközelítésmódjával. Ha a Törvényszék helyes megközelítésmódot alkalmazott volna, az ahhoz a megállapításhoz vezetett volna, hogy a felszólalás tárgyát képező védjegy és a korábbi védjegy között fennáll az összetéveszthetőség.
   A Törvényszék helytelenül alkalmazta az európai uniós védjegyről szóló rendelet 8. cikkének (5) bekezdését az összetett védjegy domináns és/vagy megkülönböztető elemeinek értékelésére és az azoknak tulajdonítandó súlyra vonatkozó megközelítésmódjával.
   
      (1)  Az európai uniós védjegyről szóló, 2009. február 26-i 207/2009/EK tanácsi rendelet (HL L 2009. L 78., 1. o.).